Һимеҙ йылҡының һум итен (ҡорһаҡ өлөшөн алһаң, яҡшыраҡ) 8-10 см оҙонлоғонда, 2 см тирәһе киңлектәге киҫәктәргә бүлергә, унан һуң яҡшылап тоҙлап, борослап ыуырға һәм бер тәүлек буйына һалҡында тоторға. Һыйырҙың йәки йылҡынының эсәктәрен йылы һыуҙа, унан һуң, бер-нисә тапҡыр алмаштырып, тоҙ һәм аш һеркәһе һалынған һалҡын һыуҙа йыуырға. Эсәктәрҙе әйләндереп, лайлаһы бөткәнсә тағы йыуырға. Эсәктең бер осон еп менән бәйләп, икенсе яғынан әҙер эслекте тултыраһың. Тултырылған эсәкте бәйләп, бер нисә көнгә ҡояшлы еләҫ урында эләһең. Артабан 1,5-2 ай тирәһе ҡараңғы һалҡын урында әҙер булғанса тоторға. Бындай ҡаҙылыҡты 3-4 ай һаҡларға мөмкин. Бешерелмәгән килеш тә, бешереп тә ашарға мөмкин.